S-5120/2019

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 24. september 2019, á hendur P-kvk-þgf I-kvk-þgf E-kvk-þgf, kt. [...], [...], [...], fyrir eftirtalin umferðarlagabrot með því að hafa:

I.

Föstudaginn 31. ágúst 2018 ekið bifreiðinni [...] án þess að hafa endurnýjað ökuskírteini og undir áhrifum áfengis (í blóði ákærðu mældist vínandamagn 0,82‰) um Flatahraun og inn Álfaskeið í Hafnarfirði, þar sem lögregla stöðvaði aksturinn.

II.

Miðvikudaginn 10. október 2018 ekið bifreiðinni [...] án þess að hafa endurnýjað ökuskírteini og óhæf til að stjórna henni örugglega vega áhrifa ávana- og fíkniefna (í blóði mældist amfetamín 515 ng/ml) um Fjarðargötu og Bæjartorg í Hafnarfirði, þar sem lögregla stöðvaði aksturinn.

III.

Miðvikudaginn 16. janúar 2019 ekið bifreiðinni [...] án þess að hafa endurnýjað ökuskírteini og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 225 ng/ml) um Reykjanesbraut, til móts við IKEA í Garðabæ, þar sem lögregla stöðvaði aksturinn.

IV.

Þriðjudaginn 5. mars 2019 ekið bifreiðinni [...] án þess að hafa endurnýjað ökuskírteini og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 1000 ng/ml og metamfetamín 45 ng/ml) um Lækjargötu við Vonarstræti í Reykjavík, þar sem lögregla stöðvaði aksturinn við Fríkirkjuveg.

V.

Fimmtudaginn 7. mars 2019 ekið bifreiðinni [...]svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 980 ng/ml, kókaín 50 ng/ml og metýlfenídat 40 ng/ml) um Skipholt, við Bolholt í Reykjavík, þar sem lögregla stöðvaði aksturinn.

VI.

Föstudaginn 5. apríl 2019 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 975 ng/ml), af Valahjalla og til vesturs inn Nýbýlaveg í Kópavogi, þar sem lögregla stöðvaði aksturinn.

Telst háttsemi ákærðu í kafla I. varða við 1., sbr. 2. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987, en háttsemi ákærðu í köflum II.- VI. varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar frá og með 5. mars 2019 skv. 101. og 102. gr., sbr. 2. mgr. 103. gr. umferðarlaga nr. 50/1987.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 19. september 2019, hefur hún ekki áður gerst sek um refsiverða háttsemi.

Með hliðsjón af framangreindu, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 1.340.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 44 daga.

Með vísan til lagaákvæða í ákæru er ákærða svipt ökurétti í 3 árfrá 5. mars 2019, en þann dag var ákærða svipti ökuréttindum til bráðabirgða.

Ákærða greiði 768.219 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara, kveður upp dóminn.

D Ó M S O R Ð:

Ákærða, P-kvk-nf I-kvk-nf E-kvk-nf, greiði 1.340.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 44 daga.

Ákærða er svipt ökurétti í 3 árfrá 5. mars 2019.

Ákærða greiði 768.219 krónur í sakarkostnað.

H-kvk-nf S-kvk-nf B-kvk-nf